14. Sprememba pravil po ustanovitvi skupnega registra o preglednosti (
Predsednik
Dragi kolegi, rad bi vam prebral izjavo.
Poročilo gospoda Casinija o medinstitucionalnem sporazumu o skupnem registru o preglednosti med Evropskim parlamentom in Komisijo je pomemben korak naprej pri urejanju odnosov med poslanci EP in zunanjimi interesi. Pred glasovanjem o poročilu bi rad podčrtal, da delo delovne skupine za pripravo kodeksa ravnanja poslancev EP in zunanjih interesov, ki je sedaj v teku, predvidoma ne bo poseglo v vsebino sporazuma, ki smo ga dosegli s Komisijo, niti v vsebino poročila gospoda Casinija. Namen tega dela je namreč samo dopolniti ta okvir z novimi vidiki, zlasti okrepiti veljavna pravila glede dostopa interesnih skupin v prostore Evropskega parlamenta.
(Vzkliki iz dvorane: "Amen!" Smeh)
